 Guddoomiye Muuse Biixi Cabdi waxa uu sheegay in Madaxweynaha cusub ee Soomaaliya dooratay ka mid ahaa xubnihii caalamka farriimaha qaldan siinayey ee bustaha saarayey xasuuqii uu Rajiimkii Siyaad Barre ku hayey shacabka reer Somaliland, isla markaana ku faraxsanaa, waxaannu yidhi, Madaxweynaha cusub ee Soomaaliya wuu ka duwanyahay Madaxweyneyaashii isaga ka horreeyey; waa marka koowaade waxa uu ka mid ahaa dhallinyaradii aadka ugu jibbaysnayd Taliskii Siyaad Barre ee u soo shaqaysay ee markii dalkan Somaliland la duminayey dibloomaasiyiintii New York joogtay habayaraado darajadiisu ee lahaa waxna lama layn, waxna kuma dhiman, iyada oo ay Somalilad ku dhinteen 50,000 Konton qof oo 20,000 labaatan kun oo ka mid ah aynu ku aasnay Hargeysa, waxaanu ahaa raggii ku garramayey ee lahaa in la duqeeyo xaq baa loogu leeyahay, waa marka labaade waa muwaadin Maraykan ah, madaxweynihiisa uu daacadda u yahay ee Donald Trump toddoba dal oo wixii Afka Soomaaliga ku hadlaa ka mid yahay ayuu ka mamnuucay inay dalkiisa soo galaan, waana qodob horyaalla oo isaga iyo madaxweynihiisa uu daacadda u yahay iyo waxay Muslimka la diiday u hayaana waa suaal isaga u taalla. 